Document ID: 31999D0293

ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Απριλίου 1999
για ορισμένα μέτρα προστασίας από τον καταρροϊκό πυρετό των προβάτων (bluetongue) σε ορισμένα τμήματα της ελληνικής επικράτειας
[κοινοποιηθείσα υπό τον αριθμό Ε(1999) 1119]
(Το κείμενο στην ελληνική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(1999/293/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, για τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζωντανών ζώων και προϊόντων με σκοπό την ολοκλήρωση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,
Εκτιμώντας:
(1) ότι οι εστίες του καταρροϊκού πυρετού των προβάτων εντοπίστηκαν στο τέλος του Οκτωβρίου και στην αρχή του Δεκεμβρίου 1998 στα νησιά Ρόδο, Κω και Λέρο, στη νομαρχία των Δωδεκανήσων, καθώς και στην νομαρχία της Σάμου·
(2) ότι έχουν ληφθεί έκτακτα μέτρα από τις ελληνικές αρχές και ότι η χρηματοδοτική συμμετοχή της Κοινότητας στο κόστος αυτών των μέτρων καθορίστηκε με την οδηγία 1999/221/ΕΚ της Επιτροπής(3)·
(3) ότι πρέπει να αρχίσουν να ισχύουν πάλι τα μέτρα που αφορούν τις μετακινήσεις των ζωντανών ζώων που είναι ευαίσθητα καθώς και ορισμένων προϊόντων τους, στις περιοχές που αναφέρονται στο άρθρο 3 της απόφασης 1999/221/ΕΚ·
(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ελλάδα απαγορεύει την έξοδο των ζώων που είναι ευαίσθητα στον καταροϊκό πυρετό των προβάτων, του σπέρματός τους, των ωαρίων και εμβρύων, από το έδαφος των νομαρχιών Δωδεκανήσου και Σάμου.
Οι κτηνιατρικές αρχές της Ελλάδας ελέγχουν τις μετακινήσεις των ζώων που είναι ευαίσθητα στον καταρροϊκό πυρετό των προβάτων, στο έδαφος των νομαρχιών Δωδεκανήσου και Σάμου.
Άρθρο 2
Η παρούσα απόφαση θα αναθεωρείται κάθε δύο μήνες και θα ισχύσει μέχρι την 1η Φεβρουαρίου 2000.
Άρθρο 3
Η παρούσα απόφαση απευθύνεται στην Ελληνική Δημοκρατία.
Βρυξέλλες, 29 Απριλίου 1999.

Labels: 3
0
18
6